เรื่องร้องเรียน: วัดท่าพระมีงานรื่นเริงเสียงดังมากๆ มาหลายวันติดแล้ว มีทั้งคอนเสิร์ต(น่าจะหลายเวที) ได้ยินเสียงโรงงิ้ว(ไม่รู้ที่เดียวกันมั้ย) เสียงสวดมนต์ เสียงดนตรี ซ้อนๆกันและดังมากๆ จนได้ยินมาถึงที่อยู่คอนโด ตั้งแต่บ่ายสามจนถึงตอนนี้ 20.40 แล้วก็ยังไม่หนุดแม้แต่ชั่วโมงเดียว ขนาดว่าเป็นชั้นสูงสุดแล้วก็ตาม เสียงดังจนคนแถวนี้เดือดร้อน บางคนนอนไม่ได้ ทำงานไม่ได้ แถวนี้มีนิสิตอาศัยอยู่เยอะ อ่านหนังสือไม่ได้เลย โดนรบกวนตลอด มันส่งผลกระทบกับชีวิตจริงๆ ที่สำคัญคือไม่ใช่ครั้งแรก ปีใหม่ก็ดี ตรุษจีนก็ดี ทั้งเทศกาลและไม่ใช่เทศกาล มักจะมีงานที่เสียงดังจนปวดหัวติดต่อกันมากกว่าสามวันตลอด เท่าที่จำได้คือ1สัปดาห์ ซึ่งมันเดือดร้อนมากๆ แทบอยู่ห้องไม่ได้ ปัจจุบันสามวันแล้ว เริ่มจะไม่ไหวแล้ว ไม่ใช่ว่าไม่เคยแจ้ง หลายๆคนที่อยู่ที่นี่เคยแจ้งตำรวจแล้ว แต่ไม่ได้อะไรเลย ไม่มีการแก้ไขแม้แต่น้อย หวังว่าเพื่อนชัชชาติจะช่วยเราบ้าง ขอความอนุเคราะห์จากทุกหน่วยงานที่เกี่ยวข้อง เราไม่ไหวแล้วจริงๆ ขอบคุณ
การดำเนินการของเจ้าหน้าที่: สำนักงานเขตบางกอกใหญ่ ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขต ได้ดำเนินการตรวจสอบแล้วเมื่อวันที่ 4 เมษายน 2566 เวลาประมาณ 16.15 น. ร่วมกับเจ้าหน้าที่สถานีตำรวจนครบาลท่าพระ  ขณะตรวจสอบพบกรรมการของวัดท่าพระ แจ้งว่าเป็นการจัดงานแห่ผ้าไตรหลวงพ่อเกษร  อาจจะมีเสียงดังเกิดขึ้นจากการประกวดร้องเพลง การแสดงงิ้ว และหนังกลางแปลง จึงได้มีหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 ให้ลดและควบคุมระดับเสียงจากการจัดงาน เพื่อแก้ไขเหตุร้องเรียน  ซึ่งจะได้ติดตามผลและแจ้งผลดำเนินการให้ทราบต่อไป   #รบกวนท่านกดดาวให้แก่เจ้าหน้าที่ เพื่อเป็นขวัญและกำลังใจในการปฏิบัติงานต่อไปค่ะ ขอบคุณค่ะ 🙏🏻🙏🏻🙏🏻
ความเห็นของผู้แจ้ง: อันที่จริงตอนนี้ก็ยังเสียงดังอยู่นิดหน่อยแต่ก็น้อยลงเมื่อเทียบกับที่ผ่านมาค่ะ ขอบคุณมากค่ะ🙏
พื้นที่: แขวงวัดท่าพระ เขตบางกอกใหญ่ กรุงเทพมหานคร